הוועדה המיוחדת לפניות הציבור, כנסת 20, פרוטוקול מספר 3, 2015-06-30 14:30

ישראל אייכלר: אנחנו פותחים את הישיבה של הוועדה לפניות הציבור בעניין פניות ציבור לגבי השרות שניתן לאזרחים בלשכות רשות האוכלוסין ברחבי הארץ.

ישראל אייכלר: אני רוצה לפתוח דווקא במכתב שקיבלתי השבוע, שמשבח, לא תאמינו, את הטיפול שקיבלה הפונה ברשות האוכלוסין בירושלים: "אני פונה בפנייה יוצאת דופן משאר הפניות, כאשר רובן מגיעות עכב בירוקרטיה קשה בה פוגשים אזרחי ישראל בכל התחומים.

ישראל אייכלר: אני רוצה לחרוג ולהביע דווקא את תודתי העמוקה לעזרה שקיבלתי מעובד ציבור שחסך ממני את הבירוקרטיה המיותרת.

ישראל אייכלר: נגשנו למרשם האוכלוסין בירושלים כדי להנפיק תעודת לידה לילדיי.

ישראל אייכלר: ניתן להנפיק תעודת לידות אוטומטיות בקומה התחתונה, אך המכונה לא עבדה.

ישראל אייכלר: עליתי לקומה העליונה בה מוציאים דרכונים וכדומה.

ישראל אייכלר: עיני חשכו מהתור הארוך שאין לו סוף שקידם את פניי.

ישראל אייכלר: רק המחשבה שאני צריכה להמתין שעות כדי להנפיק משהו טכני שניתן לעשות אוטומטית במכונה כמעט הכריעה אותי.

ישראל אייכלר: ניגשתי לפקיד, ראש ענף במשרד הפנים, ושאלתי אם אני צריכה להמתין בסוף התור בשביל להנפיק את הטופס הנדרש.

ישראל אייכלר: במקום להרבות בדיבורים הוא מיד עזר לי בהנפקת התעודות במקום, ללא שום צורך בהמתנה בתור.

ישראל אייכלר: אבקשכם להעביר את תודתי לאותו איש יקר שחסך ממני המתנה ארוכה, כל זאת ללא בקשתי ובלי להפעיל פרוטקציה כלשהי.

ישראל אייכלר: ירבו כמוהו בישראל".

ישראל אייכלר: זה היה מעשה שהיה השבוע.

ישראל אייכלר: היא לא ידעה שהולך להיות פה דיון.

ישראל אייכלר: הוא לא ידע מי היא, שום דבר.

ישראל אייכלר: אני אעביר לו באופן אישי את המכתב.

ישראל אייכלר: לא רציתי בוועדה להגיד את השמות.

ישראל אייכלר: אנחנו נדבר על הבעיה המרכזית שאני רואה בטופס, בתשובה שקיבלה המנהלת שלומית אבינח מאבי לקח, מנהל אגף בכיר בלשכות רשות האוכלוסין וההגירה, ולפיו ברוב המקומות מחכים בין שעה וחצי ל-3 שעות.

ישראל אייכלר: זה פשוט לא נורמאלי.

ישראל אייכלר: מה שנראה לכם נורמאלי וטבעי הוא בלתי אפשרי.

ישראל אייכלר: אין, לדעתי, שום סיבה בעידן הטכנולוגי והשירות הציבורי במדינות המפותחות - אולי בהודו צריך לקחת הרבה זמן - לחכות 3 שעות לתעודת זהות ולדרכון.

ישראל אייכלר: זה לא נראה סביר.

ישראל אייכלר: אנחנו נדון בנושא.

ישראל אייכלר: יש לנו 2 פונים.

ישראל אייכלר: כל מה שהם יגידו מייצג אלפי אנשים, כי אין הרי שירות שונה שניתן להם מאשר לאחרים.

<חיים אהרון יוספי: הייתי רוצה לדבר בנושא של משרד הפנים.

<חיים אהרון יוספי: סליחה שאני יורד לקטנות בשפת העם, אבל - -

ישראל אייכלר: הוועדה הזאת עוסקת בקטנות, רק צריכים להתמקד בדברים הספציפיים.

<חיים אהרון יוספי: אני אתן רק דוגמה מהשבוע.

<חיים אהרון יוספי: כולנו יודעים שיש כוכבית 3450, שזה מרכז המידע של משרד הפנים.

<חיים אהרון יוספי: אני באופן אישי התקשרתי, גם מיניתי עוד שני אנשים שהתקשרו.

<שלומית אבינח: זה רשות האוכלוסין.

<שלומית אבינח: זאת רשות עצמאית שלא קשורה למשרד הפנים.

<חיים אהרון יוספי: אוקי, רשות האוכלוסין.

<חיים אהרון יוספי: לא ניכנס לפרטים כמה זמן לוקח ממתי שמטלפנים עד מתי שאותה פקידה אדיבה עונה.

ישראל אייכלר: יותר חשוב כמה זמן זה היה.

<חיים אהרון יוספי: זה היה סך הכל 7 דקות.

<חיים אהרון יוספי: כולנו יודעים שבית המחוקקים, שבו אנחנו יושבים כעת, חוקק חוק שבכל הרשויות הפרטיות והאחרות תוך 3 או 4 דקות חייבים לענות.

ישראל אייכלר: 3 דקות.

<חיים אהרון יוספי: זה היה 7 או 8 דקות.

<חיים אהרון יוספי: עונה לי פקיד אדיב בשאלה: מה אדוני רוצה.

<חיים אהרון יוספי: אמרתי שיש לי פה אדם שרוצה להזמין תור לבקשת אשרת שהייה כסטודנט, הנה הפרטים שלו וכו'.

<חיים אהרון יוספי: הוא אומר: אין שום בעיה, יחזרו אליך תוך 3 ימי עסקים.

<חיים אהרון יוספי: תוך כדי דיבור הוא גם אומר:

<חיים אהרון יוספי: אבל אם לא יחזרו אליך, קח כבר את כל הפרטים של תלונות הציבור כדי שתוכל להתלונן.

<חיים אהרון יוספי: כשאני אומר שאין לי עניין להתלונן אבל אולי אני אתקשר עוד פעם, הוא אומר: לא, חבל לך להתקשר עוד פעם, בכל מקרה הם לא חוזרים.

<חיים אהרון יוספי: אני מצטט ציטוט.

ישראל אייכלר: צריך לשבח את הכנות שלו.

<חיים אהרון יוספי: מאוד מאוד לא נעים לי להגיד פה שאחד מראשי מרשם האוכלוסין, ממש מההנהלה הבכירה - אם כבוד היו"ר ירצה לדעת את השם, אני אתן אותו כי יש לי את הפלאפון שלו וגם את הטלפון שלו במשרד.

<חיים אהרון יוספי: התקשרתי אליו ואמרתי לו: תשמע, אדוני הנכבד, אתה יודע שיש איזה ליקוי בדבר הזה.

<חיים אהרון יוספי: הוא אמר: טוב, עזוב אותך, בוא לא ניכנס לפרטים, אם אתה רוצה קח בבקשה את הפקס של פניות ציבור ותתלונן.

<חיים אהרון יוספי: הייתי קצת המום, אפילו מזועזע, אבל זה השירות.

<חיים אהרון יוספי: אין שום מציאות שגם אם אומרים במרכז המידע: "אנחנו נחזור אליך" - יחזרו אליך.

<חיים אהרון יוספי: בכל מקום יש דד ליין – 24 שעות, 48 .

<חיים אהרון יוספי: הנציבות אומרת שאם אתה פונה במכתב זה 30.

<חיים אהרון יוספי: יש קריטריונים, יש משבצות תחומות מאוד כמה זמן עד שעונים לך.

<חיים אהרון יוספי: אם אדם מתקשר להזמין תור לכל שירות, אומרים לו: יחזרו אליך תוך מספר ימים.

<חיים אהרון יוספי: לא עומדים בזה.

<חיים אהרון יוספי: צריכים לבדוק – זה אולי בסמכותה של הוועדה או ועדות אחרות – את העניין של דד ליין.

<חיים אהרון יוספי: אני התקשרתי לירושלים על שני אזרחים שפנו לקבל תור לאשרת שהייה כסטודנטים.

<חיים אהרון יוספי: עברו רק שבועיים שלושה, הם עדיין לא קיבלו.

<חיים אהרון יוספי: התקשרתי למי שהתקשרתי, שזה אחד הבכירים ברשות האוכלוסין בשלומציון המלכה שיש לי היכרות אישית איתו.

<חיים אהרון יוספי: הם אמרו: תן לנו את הפרטים, את אותו טלפון של אותו פונה.

<חיים אהרון יוספי: חזרו אליו אחרי 24 שעות, אמרו לו שיש לו תור בעוד 60 יום לעשות אשרת שהייה כחוק וכנדרש.

<חיים אהרון יוספי: חשוב מאוד להדגיש בוועדה, אולי לפרגן - -

ישראל אייכלר: כמה זמן זה לוקח למי שאין לו את הטלפון האישי של מישהו שם?

<חיים אהרון יוספי: משהו כמו חודשיים.

<חיים אהרון יוספי: גם אם הוא הולך פיזית לרשות מרשם האוכלוסין, כמו למשל ללשכה בשלומציון המלכה, ומבקש תור, אומרים לו שזה בערך חודשיים.

<חיים אהרון יוספי: האם זה נשמע נורמאלי, סביר?

<חיים אהרון יוספי: האם אי אפשר לתחום את זה?

<חיים אהרון יוספי: לא ייתכן מצב שאדם מחכה פרק זמן כל כך ארוך.

<חיים אהרון יוספי: אני רוצה להוסיף ולומר ולפרגן לרשות האוכלוסין.

<חיים אהרון יוספי: אין אדם הולך על שתיים, אין ייצור שהולך על שתיים שנמצא בתוך תחומי מדינת ישראל ולא זקוק לרשות האוכלוסין, לא משנה אם הוא ערבי, בדואי, הודי.

<חיים אהרון יוספי: אין כזאת מציאות.

<חיים אהרון יוספי: למה?

<חיים אהרון יוספי: כי כל אדם הולך על שתיים, זכר או נקבה, לא משנה הגיל, החל משעת הלידה ועד יום הפטירה חייב את השירות של רשות האוכלוסין.

<חיים אהרון יוספי: הוא לא יכול להיות בתחומי מדינת ישראל ולא להזדקק לשירות שלהם.

ישראל אייכלר: למה זה לשבחה של הרשות שאנשים צריכים להגיע אליה?

ישראל אייכלר: זאת המציאות.

ישראל אייכלר: זה לא עניין של שבח או גנאי.

ישראל אייכלר: אתה רוצה להגיד כמה חשוב שיהיה שם שירות טוב.

<חיים אהרון יוספי: נכון.

<חיים אהרון יוספי: אין עוד רשות אחת במדינה שכולם זקוקים לה.

<חיים אהרון יוספי: למה?

ישראל אייכלר: מתעודת לידה עד תעודת פטירה.

<חיים אהרון יוספי: אם נכנסת למדינת ישראל אתה חייב את הרשות, אתה לא יכול להיות פה לא לגאלי.

<חיים אהרון יוספי: אני רוצה להסביר מה הנזקים שיכולים להיות כתוצאה מהמחדלים שציינתי.

<חיים אהרון יוספי: אדם מגיע למדינת ישראל.

<חיים אהרון יוספי: הוא מגיע ללימודים.

<חיים אהרון יוספי: הוא רוצה שמאותו היום שהוא הגיע, מאותה השעה הראשונה שהוא הגיע יהיה לו כחוק ביטוח לאומי, הקצבה לאותו מוסד שבו הוא לומד, קופת חולים וכדומה.

<חיים אהרון יוספי: נניח שהוא קיבל תור לעוד חודש, לעוד שבועיים, לא משנה.

<חיים אהרון יוספי: אם הוא יבוא עם המסמכים ויאמר: אני נכנסתי ב-1.5, יגידו לו: זה ממש לא מעניין אותנו.

<חיים אהרון יוספי: גם אם הוא יביא את כל האישורים - -

<שלומית אבינח: מחשבים מהיום שהגשת.

<חיים אהרון יוספי: כשאני אומר להם: כולם יעידו שנכנסתי למדינת ישראל ב-1.5, הם אומרים לי: לא, אנחנו מצטערים.

ישראל אייכלר: הוא לא מקבל תעודת - - ?

<חיים אהרון יוספי: הוא מקבל מהיום.

ישראל אייכלר: לא כשהוא נכנס למדינה?

<חיים אהרון יוספי: לא.

ישראל אייכלר: איך הוא נכנס?

<חיים אהרון יוספי: הוא נכנס כתייר, או לפי חוק השבות.

<יהודית דובינקי: הוא נכנס עם אשרה בתוקף.

<נירית אלקלעי: הוא מקבל אוטומטית במעבר 3 חודשים אשרת תייר.

ישראל אייכלר: הביטוח הלאומי לא מכיר באשרת תייר?

<חיים אהרון יוספי: ביטוח לאומי וקופת חולים לא מכירים בתייר.

<חיים אהרון יוספי: זאת בעיה מאוד מהותית.

<חיים אהרון יוספי: אנשים פשוט עושים את כל הקומבינות שבעולם.

<חיים אהרון יוספי: רשות האוכלוסין גורמת לזה שנצטרך להיות מתואמים עם ביטוח לאומי, עם קופת חולים, עם משרדי הממשלה, עם גני ילדים.

<חיים אהרון יוספי: .

<חיים אהרון יוספי: ייזקף לזכותו של שר הפנים לפני שתי קדנציות, השר אלי ישי, שקבע שזכאי מכוח חוק השבות רשאי לעבוד מחוץ לשעות הלימודים.

<חיים אהרון יוספי: בוא נאמר שמישהו קיבל את האשרה ועכשיו, תודה לאל, הוא מצא עבודה, אז הוא צריך עוד פעם לחכות חודשיים.

<חיים אהרון יוספי: בוויזה אוטומטית כתוב שאינו רשאי לעבוד.

<חיים אהרון יוספי: אם היום, תודה לאל, מצאת עבודה ואתה רוצה לעבוד, אתה צריך לחכות עוד פעם חודשיים.

<חיים אהרון יוספי: עד עכשיו דיברתי ברמה הפרטנית.

<חיים אהרון יוספי: אני מדבר על מוסדות.

<חיים אהרון יוספי: בירושלים שוררת אנדרלמוסיה.

<חיים אהרון יוספי: ירושלים, כולנו יודעים, זאת עיר הבירה של מדינת ישראל, עיר הקודש של המקדש.

<חיים אהרון יוספי: יש עשרות אלפים.

<חיים אהרון יוספי: אני חושב שזאת הלשכה הכי גדולה.

<שלומית אבינח: הייתי בלשכה באשדוד ביום ראשון שעבר.

<שלומית אבינח: אני יכולה לספר את החוויות שלי.

<שלומית אבינח: זה לא רק בירושלים.

<חיים אהרון יוספי: אני מדבר על כך שבירושלים יש את הכי הרבה מוסדות, עם ההיקף הכי גדול של אנשים שזקוקים לאשרה.

<חיים אהרון יוספי: אין שום הסדר מניח את הדעת שמוסדות יכולים לבוא בכלליות ולקבל את השירות כנדרש.

ישראל אייכלר: מה זאת אומרת "מוסד שצריך לקבל"?

<חיים אהרון יוספי: לישיבת בלעז יש 40 תלמידים שהגיעו מחו"ל ולומדים היום בישיבה .

<חיים אהרון יוספי: לא כל תלמיד צריך לבוא בנפרד, המזכירות יכולה לבוא בשם כל התלמידים.

ישראל אייכלר: להגיש רשימות.

ישראל אייכלר: מה הבעיה?

<חיים אהרון יוספי: להגיש רשימות מסודרות עם תמונות.

<חיים אהרון יוספי: יש נהלים מסודרים.

<חיים אהרון יוספי: לוקח המון זמן עד שאתה מקבל תור.

<חיים אהרון יוספי: בתקופה האחרונה העבירו את הכל למסילת ישרים.

<יהודית דובינקי: זה שיפור גדול.

<יהודית דובינקי: זה נוגע לאלפי בחורי ישיבות שמקבלים שירות מיוחד.

ישראל אייכלר: מה הבעיה בזה?

<חיים אהרון יוספי: אם זה יביא ייעול נהיה במצב טוב.

ישראל אייכלר: ואם לא?

<חיים אהרון יוספי: אם לא, אנחנו במצב - -

ישראל אייכלר: נדון עוד פעם.

ישראל אייכלר: עכשיו אין לך תלונה ספציפית.

<נירית אלקלעי: זה מתחילת חודש יוני, ממש שבועיים, שלושה פועל.

<חיים אהרון יוספי: הייתה צריכה לבוא לפה נציגה של המוסד הכי גדול בארץ לתלמידי חו"ל, שזאת ישיבת מיר.

<חיים אהרון יוספי: הם לא בארץ, הם נסעו לצורך שליחות המוסד.

<חיים אהרון יוספי: הם ציינו שהם הרבה פעמים היו צריכים להפעיל אנשי ממשל בארצות הברית כדי שיטלפנו לכל מיני נציגים פה בישראל, אם זה בממשלה או ברשויות, כדי לקדם ולעזור להם בנושא הזה.

ישראל אייכלר: אני רוצה לציין, בגלל שהרחבת את הנושא על שאר הנושאים של הרשות, שהרשות ביקשה לדחות את הדיון כי המנהל בחו"ל.

ישראל אייכלר: אמרנו שבגלל שהנושא כל כך דחוף מבחינת התפקוד בתחנות כי אנשים עושים עכשיו דרכונים לקראת הקיץ, אנחנו נעשה דיון ראשוני, לא נסכם היום.

ישראל אייכלר: אנחנו נעשה דיון נוסף בו יוכלו להשתתף ראשי רשות האוכלוסין, כדי להגיע לפתרונות מעשיים בשבועות האלה מבחינת הצפיפות של התחנות.

<שלומית אבינח: אני גרה בגדרה.

<שלומית אבינח: באתי לאשדוד להאריך דרכון.

<שלומית אבינח: בדקתי באינטרנט, ראיתי שזה נפתח ב-08:00 בבוקר.

<שלומית אבינח: באתי ב-08:05.

סופה לנדבר: השירות הכי קרוב זה באשדוד?

<שלומית אבינח: רחובות או אשדוד.

<שלומית אבינח: יש לי פה תמונות, אני יכולה להראות למי שמעוניין.

<שלומית אבינח: 30 איש היו בשעה 08:00 בבוקר מחוץ לדלת.

ישראל אייכלר: כמו בסניף של אונר"א.

<שלומית אבינח: כן, ממש מחוץ לדלת.

<שלומית אבינח: לא נתנו להיכנס ללשכה.

<שלומית אבינח: חברה סיפרה שהיא עם תינוק חיכתה 3 שעות בתל אביב.

<שלומית אבינח: כשנכנסים לשומר עוברים את הבידוק, אחר כך מודיעין.

<שלומית אבינח: במודיעין שואלים אם רגיל או ביומטרי.

<שלומית אבינח: הפקידה לא מסבירה.

<שלומית אבינח: אני במקרה אמרתי שאני רוצה רגיל.

<שלומית אבינח: היא הקלידה לי מספר.

<שלומית אבינח: כל השורות מלאות להמתנה לרגיל.

<שלומית אבינח: בביומטרי יש 3 פקידים בעמדות ריקות.

<שלומית אבינח: רוב האנשים הולכים לרגיל, בכלל לא מבינים את המשמעות של הביומטרי.

<שלומית אבינח: היו 3 עמדות.

<שלומית אבינח: אני חיכיתי שעה ורבע.

<שלומית אבינח: לא כל העמדות היו מאושיות.

<שלומית אבינח: אני יצאתי מהר יחסית, אבל עצם השאלה של רגיל או ביומטרי - -

ישראל אייכלר: בביומטרי היו פקידות?

<שלומית אבינח: 3.

ישראל אייכלר: בשביל כמה אנשים?

<שלומית אבינח: לא היו אנשים.

<שלומית אבינח: אני כאזרחית, לא כמנהלת הוועדה, באתי.

<שלומית אבינח: השאלה הייתה רגיל או ביומטרי, ככה בסרט נע.

<שלומית אבינח: זה אחרי ש- 30 איש חיכו בחום.

<שלומית אבינח: זה ליד המעליות, ממש ככה במסדרון.

<שלומית אבינח: גם אם הכוונה של המדינה לעודד ביומטרי, צריך להסביר לאנשים.

ישראל אייכלר: אני לא יודע אם יש למדינה תפקיד לכוון אזרחים לכיוון כזה או אחר.

ישראל אייכלר: אין חוק שחייבים לקחת ביומטרי.

<חיים אהרון יוספי: היום גם קראתי כתבה בעיתון שלא בטוח שזה בטיחותי ובטחוני.

ישראל אייכלר: מבחינה חוקית אין שום - -

<נאיף הנו: אין שום חובה.

<נירית אלקלעי: בישיבה אתמול שהייתה על הביומטרי טענו שאנחנו מסבירים יותר מידי, שאנחנו מטים אנשים לטובת הביומטרי.

<שלומית אבינח: כשבאתי ב-8:00 בבוקר 30 אנשים חיכו בחוץ.

סופה לנדבר: מתי יצאת?

<שלומית אבינח: ב-07:30 יצאתי מהבית בשביל להאריך דרכון.

<שלומית אבינח: מכיוון שיש לי ויזה לארצות הברית בתוך הדרכון פחדתי לשלוח בדואר שמא זה ילך לאיבוד.

<שלומית אבינח: זה סיוט יותר גדול.

<חיים אהרון יוספי: את צריכה להודות שזה רק שעה וחצי, לא יותר.

<שלומית אבינח: הייתי לפני החופש הגדול.

<חיים אהרון יוספי: הייתי באשקלון לפני חודש.

<חיים אהרון יוספי: אנשים חיכו רק שעתיים וחצי.

ישראל אייכלר: לקבל את הוויזה לארצות הברית זה גיהינום.

<שלומית אבינח: זה בישיבה אחרת.

<יעקב לנדא: אני לא אזרח ישראלי, אני אזרח אמריקאי.

<יעקב לנדא: באתי לפה ללמוד.

<יעקב לנדא: התחתנתי פה.

<יעקב לנדא: אני כבר פה קרוב ל-5 שנים.

<יעקב לנדא: הגעתי לישיבה שאין בה הרבה בחורים מחוץ לארץ.

<יעקב לנדא: אמרו לי שאני צריך לסדר לבד את הוויזה לסטודנט.

<יעקב לנדא: נתנו לי את המספר של רשות האוכלוסין.

<יעקב לנדא: הבעיה במספר שאי אפשר להגיע עם מספר דרכון, לכל שירות צריכים להקיש מספר תעודת זהות.

<יעקב לנדא: בגלל שאין לי תעודת זהות לא יכולתי להזמין תור.

<יעקב לנדא: הייתי צריך להגיע לשם כדי להזמין תור.

<יעקב לנדא: לא ידעתי את השעות.

<יעקב לנדא: אני בחור אמריקאי שאף אחד לא עזר לו.

<חיים אהרון יוספי: זה לא נכון.

<יהודית דובינקי: אפשר לעשות את זה עכשיו.

<חיים אהרון יוספי: אם אתה רוצה לקבל כניסות ויציאות ואין לך מספר תעודת זהות, אתה לא יכול.

<יהודית דובינקי: לא שמעתי על זה מעולם.

<יעקב לנדא: יכול להיות שזה השתנה, אני לא יודע.

<יעקב לנדא: אני זוכר אז שניסיתי כמה פעמים.

<חיים אהרון יוספי: כניסות, יציאות ותעודות לידה הם לא שולחים לך.

<יעקב לנדא: אני לא מדבר על כניסות ויציאות, אני מדבר על הזמנת תור.

<יהודית דובינקי: זה לא הגיוני.

<יהודית דובינקי: זה אל"ף בי"ת ברשות האוכלוסין.

<שלומית אבינח: גם מי שאין לו תעודת זהות יכול - -

<חיים אהרון יוספי: אני הזמנתי השבוע תור.

<חיים אהרון יוספי: אמרו שיחזרו, אבל לא חזרו.

ישראל אייכלר: אתם מערבבים פה.

ישראל אייכלר: על איזה טלפון אתה מדבר?

<חיים אהרון יוספי: כוכבית 3450, שזה מרכז המידע.

<יעקב לנדא: אולי זה השתנה.

<יעקב לנדא: אז אמרו לי שאני יכול לשלוח פקס.

<יעקב לנדא: קיבלתי את מספר הפקס.

<יעקב לנדא: שלחתי פקס.

<יעקב לנדא: שלחתי פעם אחת, פעמיים, 3 פעמים, אבל שום דבר לא עזר, אף אחד לא חזר אלי.

<יעקב לנדא: בינתיים הייתי פה בארץ, אף אחד לא תפס אותי ברחוב, אף שוטר לא תפס אותי ברחוב.

<יעקב לנדא: אם אשתי לא הייתה עומדת אחרי החתונה על כך שאני אעשה אשרת סטודנט, לא הייתי עושה.

<יעקב לנדא: אשתי לחצה עלי, אז עשיתי את זה.

<יעקב לנדא: כדי לעשות את זה הייתי צריך להגיע לשם להזמין תור.

<יעקב לנדא: כשהגעתי ב-12:01 זה היה נעול.

<יעקב לנדא: הגעתי ביום אחר.

<יעקב לנדא: נתנו לי תור לעוד חודשיים.

ישראל אייכלר: באיזה ימים הגעת אחרי 12?

ישראל אייכלר: יש ימים שפתוח עד 17:00.

<חיים אהרון יוספי: יש הפסקת צהריים.

ישראל אייכלר: כתוב פה שסוגרים ב-14:30.

<חיים אהרון יוספי: ב-14:30 פותחים.

ישראל אייכלר: ב-12 סוגרים בכל מקרה.

<יעקב לנדא: אין לי טענות שסגרו ב-12:00 בדיוק.

ישראל אייכלר: גם בסניפי הבנקים זה ככה.

<יעקב לנדא: אין לי טענות, פשוט רציתי לספר את החוויה שלי גם בעניין הזה.

<יעקב לנדא: ככה זה נמשך חודשיים.

<יעקב לנדא: כשהגעתי היה חסר לי מסמך אחד.

<יעקב לנדא: לא יכולתי לדעת לפני זה כי לא דיברתי עם פקידה, רק הזמנתי תור.

ישראל אייכלר: לא ידעת מה אתה צריך להביא.

<יעקב לנדא: ידעתי שאני צריך להביא אישור לימודים ודרכון, אבל חוץ מזה לא ידעתי מה עוד אני צריך להביא.

<יעקב לנדא: אמרו לי שאני צריך גם להביא תעודת נישואין, אני לא יודע למה.

<יעקב לנדא: אם לא הייתי נשוי, לא הייתי צריך את זה.

<נירית אלקלעי: זה הגיוני.

<נירית אלקלעי: צריך לעדכן את המעמד האישי שלה.

<נירית אלקלעי: על פי חוק אתה חייב לעדכן.

<יעקב לנדא: יש לי תעודת נישואין.

<נירית אלקלעי: זה צריך להיות מעודכן אצלנו בממשק.

<יעקב לנדא: זה מעודכן בתעודת זהות שלה.

<נירית אלקלעי: גם אצלך זה צריך להיות.

ישראל אייכלר: אתה מייצג את כל הפונים, אז תתמקד בבעיות שיש.

<יעקב לנדא: אני לא זוכר איזה מסמך היה חסר לי.

<יעקב לנדא: זה היה יותר משנתיים.

<יעקב לנדא: הייתי צריך להזמין עוד תור.

<יעקב לנדא: נתנו לי לעוד חודש.

<יעקב לנדא: ביקשתי שיעשו את זה יותר מהר.

<יעקב לנדא: אמרו לי שעוד חודש יותר מהר מאשר בעוד חודשיים.

<יעקב לנדא: זה היה הדבר.

<יעקב לנדא: ביום רביעי שעבר הייתי צריך לקבל אישור כניסות ויציאות מרשות האוכלוסין כדי לסדר את הביטוח הלאומי שלא ידעתי שכסטודנט יש לי חוב פה בארץ.

<יעקב לנדא: נודע לי מזה לפני שבועיים.

<יעקב לנדא: אשתי התקשרה לביטוח לאומי, הקישה את תעודת הזהות שלה וקיבלה מענה שהדבר היחיד שאפשר לעשות זה להגיע לביטוח לאומי.

<יעקב לנדא: הגעתי לביטוח לאומי.

<יעקב לנדא: נתנו לי את הרשימה של המסמכים שאני צריך להביא.

סופה לנדבר: טוב שנתנו לך את הרשימה ולא אמרו לך: תלך, תחזור, תלך, תחזור.

<יעקב לנדא: אני לא יודע, אני מקווה שזאת הרשימה המלאה.

<יעקב לנדא: שאלתי את הפקיד אם יש איזו שהיא דרך לדעת איזה מסמכים אני צריך להביא לביטוח לאומי.

<יעקב לנדא: הוא אמר לי: כן, כוכבית 6050.

<יעקב לנדא: כשאשתי דיברה איתם, הם אמרו שאני צריך לדבר עם פקיד.

<יעקב לנדא: הפקיד אמר: אני לא יודע, זה לא קשור אלי, לך תדווח על זה.

<יעקב לנדא: אני לא אזרח ישראלי.

<יעקב לנדא: אולי זה השירות שנותנים לאזרחי חו"ל.

<יעקב לנדא: הלכתי לקבל אישור כניסות ויציאות.

<יעקב לנדא: ביום רביעי זה נפתח ב-13:30.

<יעקב לנדא: ב-14:05 הגעתי לבניין.

<יעקב לנדא: לעלות לקומה 3 לקח לי יותר מ-20 דקות.

ישראל אייכלר: למה, כי היה תור?

<יעקב לנדא: התור היה בכל המדרגות עד למעלה.

<יעקב לנדא: חבל שלא צילמתי את זה.

<חיים אהרון יוספי: אנחנו בירושלים עיר הבירה.

<שלומית אבינח: זה גם באשדוד.

<חיים אהרון יוספי: אשדוד זה עמך.

<יעקב לנדא: אני לא מדבר על 30 אנשים, אני מדבר על 3 קומות.

<חיים אהרון יוספי: גברתי, אנחנו מדברים על ירושלים עיר הבירה של מדינת ישראל.

<חיים אהרון יוספי: אשדוד זה הכפר.

<יעקב לנדא: כשהגעתי למעלה ראיתי שעם המעלית יכולתי לעקוף את התור.

<יעקב לנדא: לא ידעתי.

<יעקב לנדא: למי שעקף את התור צעקו במדרגות: אתה חצוף, אתה חצוף.

<יעקב לנדא: זה פשוט ההנאה לעמוד 20 דקות בתור כדי להגיע למודיעין.

<יעקב לנדא: הגעתי ב-14:25 למודיעין.

<יעקב לנדא: קיבלתי את המספר 101.

<יעקב לנדא: אמרתי שייתכן שב-14:25, אחרי 55 דקות שזה פתוח, זה כבר הגיע למספר 101.

<יעקב לנדא: כשאני נכנס לחדר - יש שם 2 חדרי המתנה – המספר היה 33.

<יעקב לנדא: השירות התחיל ב-13:30, כאשר אני מספר 101.

<יעקב לנדא: המתנתי שעה ורבע.

<יעקב לנדא: באותו זמן קיבלתי את המספר של פניות הציבור.

<יעקב לנדא: התקשרתי ל-144, התקשרתי לכנסת.

<יעקב לנדא: נתנו לי כתובת מייל כדי לכתוב את המכתב.

<יעקב לנדא: הגעתי לפקיד.

<יעקב לנדא: אצל הפקידה ישבתי פחות מחצי דקה.

<יעקב לנדא: הבאתי את הדרכון.

<יעקב לנדא: ביקשתי אישור כניסות ויציאות.

<יעקב לנדא: הוציאו את זה מהמחשב.

<יעקב לנדא: חיכיתי מעבר לשעה וחצי כדי לראות פקידה למשך חצי דקה על מנת לקבל אישור יציאות וכניסות, שזה דף אחד.

<יעקב לנדא: אני לא צריך טפסים ושום דבר על זה.

<יעקב לנדא: כשיצאתי ראיתי שהשירות הזה שאנחנו מקבלים זה לא רק שירות שניתן לאזרחים שמגיעים פעם בכמה זמן.

<יעקב לנדא: ראיתי מודעה שבה נכתב שעכב העומס הרב, עכב אי התייחסות המנהלים מלמעלה, השירות למי שנכנס לפני 17:00, שאז הדלתות נסגרות, יינתן רק עד 18:00 והאנשים יתבקשו לצאת מהבניין.

ישראל אייכלר: מודעה באולם?

<חיים אהרון יוספי: מבלי לקבל שירות.

ישראל אייכלר: אתם יודעים על מה הוא מדבר?

סופה לנדבר: גוררים את התור למחר.

<יעקב לנדא: לא.

<יעקב לנדא: צריך לבוא עוד פעם.

<יעקב לנדא: הבנתי שעד עכשיו מה שהיה זה שמי שנכנס בזמן קיבל את השירות, לא משנה כמה זמן זה היה לוקח.

<חיים אהרון יוספי: אתה אומר שגם מי שנכנס בזמן לא קיבל את השירות.

<יעקב לנדא: זה היה דבר חדש.

<יעקב לנדא: אני לא יודע אם זה הגיע מגבוה, או שהפקידים שם במקום עשו את זה.

ישראל אייכלר: אין דבר יותר טוב מעדות ראשונה.

סופה לנדבר: מה חשבת על זה?

<יעקב לנדא: חשבתי שיותר טוב שבאתי בזמן והפסדתי את הלימודים אחר הצהריים מאשר אם הייתי מגיע ב-17:00 והייתי מפסיד עוד יום .

ישראל אייכלר: איפה אתה גר היום?

<יעקב לנדא: בביתר עילית.

אוסאמה סעדי: אדוני היושב-ראש, חבריי חברי הכנסת, אורחים נכבדים.

אוסאמה סעדי: אני מכיר , סופה, את העניין הזה.

אוסאמה סעדי: לא צריך לשמוע את הסיפור של יעקב.

אוסאמה סעדי: 25 שנים הייתי עורך דין בירושלים.

אוסאמה סעדי: הדבר היחידי שלא התקרבתי אליו ולא עסקתי בו, למרות שיש בו הרבה כסף, זה העניין של משרד הפנים.

אוסאמה סעדי: צריך לחכות.

אוסאמה סעדי: אני מדבר על משרד הפנים הישן, לפני שעברו לואדי ג'וז.

אוסאמה סעדי: היה צריך ללכת ב-04:00 לפנות בוקר על מנת לתפוס תור.

אוסאמה סעדי: הייתה תופעה של סחר מכר על מנת לקנות תורים.

אוסאמה סעדי: היו אנשים שהעבודה שלהם הייתה לבוא ב-03:00 לפנות בוקר, ב-04:00 לפנות בוקר, לתפוס תור, לקחת מספרים ולמכור את התורים.

ישראל אייכלר: זה היה בשלומציון?

אוסאמה סעדי: לא, זה היה בדרך שכם.

אוסאמה סעדי: היום זה עבר לואדי ג'וז.

אוסאמה סעדי: יעקב היה יכול להיכנס לבניין, לשבת באולם מרווח עם מיזוג.

ישראל אייכלר: אחרי שהוא עבר את המדרגות.

<חיים אהרון יוספי: אין כיסאות פנויים, הוא חייב לעמוד.

<יעקב לנדא: היה מקום.

אוסאמה סעדי: בלשכת מרשם האוכלוסין במזרח ירושלים עומדים בחוץ, אדוני היושב-ראש.

אוסאמה סעדי: לא מכניסים אותם עד שמגיע התור שלהם.

ישראל אייכלר: מחלקים מספרים בחוץ?

אוסאמה סעדי: אין מספרים.

אוסאמה סעדי: כל הקודם זוכה.

אוסאמה סעדי: יושבים בקיץ בחום, בחורף בגשם.

ישראל אייכלר: כמה זמן?

אוסאמה סעדי: 3 שעות למזרח ירושלים זה מצחיק.

אוסאמה סעדי: אני מבקש לעשות דין מיוחד לעניין מזרח ירושלים, לראות איך הם יושבים 5,6 שעות.

אוסאמה סעדי: הם חוזרים הרבה פעמים כי כל פעם מבקשים מהם מסמך כזה או מסמך אחר.

אוסאמה סעדי: הם כל פעם צריכים לעבור את המסע הזה.

אוסאמה סעדי: זה לגבי מזרח ירושלים.

אוסאמה סעדי: לגבי לשכות מרשם האוכלוסין בכלל.

אוסאמה סעדי: יש כאן 24 לשכות.

אוסאמה סעדי: אדוני היושב-ראש, איך אתה רוצה שלא נרגיש מופלים אם אין אפילו לשכת מרשם אוכלוסין אחת לרפואה במגזר הערבי?

אוסאמה סעדי: אין.

אוסאמה סעדי: חדרה, שמשרתת את כל המשולש - -

ישראל אייכלר: אתה מדבר על ערביי ישראל בגליל ובנגב?

אוסאמה סעדי: כן, ערביי ישראל בנגב, בגליל ובמשולש.

ישראל אייכלר: בנצרת אין?

אוסאמה סעדי: בנצרת עילית יש.

אוסאמה סעדי: בנצרת, שהיא העיר הגדולה ביותר, יש 100 אלף תושבים.

אוסאמה סעדי: אין שם סניף של מרשם האוכלוסין.

אוסאמה סעדי: צריכים ללכת לנצרת עילית.

אוסאמה סעדי: זה לא מתקבל על הדעת.

אוסאמה סעדי: בנהריה, שזה רבע שעה מעכו, הולכים לעירייה כדי להוציא תעודת זהות.

אוסאמה סעדי: צעיר ערבי או צעירה ערבית בני 16 שצריכים לקבל תעודת זהות, צריכים ללכת לעכו, לחדרה או לנתניה עם ההורים.

אוסאמה סעדי: למה?

ישראל אייכלר: גם לא לנהריה?

אוסאמה סעדי: נהריה זה קרוב.

<שלומית אבינח: בעכו יש.

אוסאמה סעדי: בעכו יש.

ישראל אייכלר: כל הגליל צריך לבוא לעכו?

אוסאמה סעדי: כל הגליל צריך לבוא לעכו.

אוסאמה סעדי: למה אי אפשר שיהיה מרשם אוכלוסין כדי להוציא תעודת זהות, שזה שירות רגיל לאזרח, בסכנין?

אוסאמה סעדי: אני מבקש לקיים דיון בנושא הזה, להזמין את האחראים.

אוסאמה סעדי: לא יכול להיות.

ישראל אייכלר: אמרתי בהתחלה שזה דיון ראשוני.

ישראל אייכלר: בדיון המשך אחד הסעיפים יהיה - -

אוסאמה סעדי: עוד נקודה שאני חושב שהיא לא רק למגזר.

אוסאמה סעדי: יש אפשרות להוציא דרכון בנמל התעופה בן גוריון.

<שלומית אבינח: 1200 שקל.

אוסאמה סעדי: למה?

ישראל אייכלר: גדעון סער, שר הפנים לשעבר, הבטיח לי אישית שהוא יוזיל את הדבר הזה כי זאת שערורייה.

אוסאמה סעדי: זאת שערורייה.

ישראל אייכלר: בסניפים לא נותנים לך דרכון כאשר מדובר ב-3 ימים.

ישראל אייכלר: אם את באה ביום חמישי בבוקר, כשהטיסה ביום ראשון בערב, אין לך אפשרות לקבל בסניפים כי זה מאוחר.

ישראל אייכלר: הם צריכים שבוע או 10 ימים.

ישראל אייכלר: האפשרות היחידה שלך היא לעשות את זה בנתב"ג.

ישראל אייכלר: בנתב"ג זה 1200 שקל.

<שלומית אבינח: ככה זה 280.

ישראל אייכלר: הוא הבטיח לי שהוא יוזיל את זה.

ישראל אייכלר: עכשיו זה כבר שר הפנים השלישי.

סופה לנדבר: מי קיבל את ההחלטה לדרוש 1200 שקלים?

ישראל אייכלר: הרעיון הוא שלא כל אחד יבוא לשדה התעופה כדי לעשות דרכון.

אוסאמה סעדי: אפשר לעשות את זה כפול.

<יעקב לנדא: כל מדינת ישראל תגיע לשם.

אוסאמה סעדי: אנחנו יודעים שרק אלה שזקוקים באופן דחוף כי יש להם טיסה הולכים ומשלמים 1200 שקל.

אוסאמה סעדי: אם תגיד להם 400 שקל ויש להם אפשרות ללכת לרגיל, הם ילכו לרגיל.

ישראל אייכלר: הצעתי לו שאם הוא לא רוצה להוזיל בנתב"ג, שיתנו בלשכות הרגילות באותו היום או יום לפני זה.

ישראל אייכלר: לא יכול להיות שביום חמישי בבוקר אומרים לו שאם הוא טס ביום ראשון בערב הוא לא יכול לקבל.

ישראל אייכלר: יש את יום חמישי, שישי, שבת, ראשון.

ישראל אייכלר: זה בלתי אפשרי.

ישראל אייכלר: הוא הבטיח להוזיל את זה, אבל זה לא בוצע.

ישראל אייכלר: אנחנו נצטרך להעלות את זה.

<חיים אהרון יוספי: שמעתי על מישהו שנסע לשדה התעופה, מה שאמר חבר הכנסת, עם 1200 שקל.

<חיים אהרון יוספי: דרשו ממנו להראות כרטיס שהוא נוסע.

<חיים אהרון יוספי: הוא אמר שאין לו כרטיס כי הוא נוסע רק למחרת.

<חיים אהרון יוספי: הוא רצה להיות רגוע לפני הנסיעה, אשתו לחצה אותו, אז הוא הגיע במיוחד מירושלים.

ישראל אייכלר: הוא חייב להראות כרטיס.

<חיים אהרון יוספי: אתה חייב להראות כרטיס.

<חיים אהרון יוספי: אם אין לך כרטיס לא תקבל.

סופה לנדבר: התלונות האלו מוזרות לך?

<נאיף הנו: לא.

<נאיף הנו: אמנם אני מכהן כסמנכ"ל חצי שנה, אבל אני לוקח את האחריות.

<נאיף הנו: אני אתן סקירה קצרה על רשות האוכלוסין וההגירה.

ישראל אייכלר: אולי קודם תתייחס למה שעלה כאן.

<נאיף הנו: אני אתחיל עם העניין של עלות הדרכון בשדה התעופה.

<נאיף הנו: ברור לכולם שאם נוזיל את זה מחר ל-280 שקל, אף אחד לא יגיע ללשכות, כולם ימתינו שם.

ישראל אייכלר: אבל צריך כרטיס.

אוסאמה סעדי: אם למישהו יש נסיעה דחופה ואין לו דרכון בתוקף - -

ישראל אייכלר: 500 שקל לא מספיק?

אוסאמה סעדי: כפול.

<נאיף הנו: צריך לעשות את הוויסות הנכון.

אוסאמה סעדי: המספרים שלכם מדברים בעד עצמם.

אוסאמה סעדי: הזמן הממוצע של 3 שעות וברגיל 4 שעות לא קיים באף מדינה מתוקנת.

<נאיף הנו: אנחנו לא מתכחשים.

<נאיף הנו: הנתונים הם נתונים מדויקים.

<נאיף הנו: אני אתייחס לסוגיה של מזרח ירושלים, מה שחבר הכנסת העלה.

<נאיף הנו: במזרח ירושלים ההמתנה היא 5,6 שעות כי ממתינים בחוץ לבידוק.

<נאיף הנו: ההמתנה באולם היא בסביבות השעתיים.

סופה לנדבר: זה פלוס עוד כמה שעות.

<נאיף הנו: יש שם בעיות מובנות של ביטחון.

ישראל אייכלר: תושב מזרח ירושלים יכול ללכת לשלומציון?

<נאיף הנו: לא.

ישראל אייכלר: בגלל שהוא לא אזרח?

אוסאמה סעדי: כי הוא תושב.

<נאיף הנו: רק בגלל שהוא תושב.

<נאיף הנו: הלשכה הזאת מטפלת באוכלוסייה של מזרח ירושלים.

<נאיף הנו: אנחנו מודעים לבעיה.

<נאיף הנו: הבעיה היא יותר בעיית ביטחון.

<נאיף הנו: כל שבוע יש שם אירוע של זריקת בקבוקי תבערה, יידוי אבנים.

אוסאמה סעדי: לא במשרד הפנים.

אוסאמה סעדי: אני אומר לך ששנים כבר לא זורקים לכיוון משרד הפנים.

אוסאמה סעדי: אתה מדבר על כל ירושלים.

אוסאמה סעדי: אם זורקים בשער יפו - -

ישראל אייכלר: זה מול שער הפרחים?

אוסאמה סעדי: לא, זה בואדי ג'וז באזור התעשייה.

ישראל אייכלר: פעם זה היה מול שער הפרחים, איפה שהיה הדואר.

<נאיף הנו: אני אחרון האנשים שרוצה שימתינו שם.

<נאיף הנו: אתמול במקרה הייתי שם כדי לבדוק את האפשרויות, לבדוק איך מסדרים את האבטחה, איך מרחיבים את הלשכה, איך מכניסים כוח אדם בשביל לשפר.

<נאיף הנו: אתמול הייתי שם שעתיים.

<נאיף הנו: נראה לי לא סביר שאנשים ימתינו 3 שעות בחוץ ו-3 שעות בקבלת קהל.

<נאיף הנו: לגבי פתיחת לשכות חדשות.

<נאיף הנו: רשות האוכלוסין וההגירה לא יכולה לקום בוקר אחד ולהגיד: אני רוצה לפתוח לשכה.

<נאיף הנו: יש כרגע על שולחן משרד האוצר - לפני חצי שנה קיימנו דיונים במשרד האוצר - הוספת 10 לשכות חדשות ו- 150 תקנים לרשות הזאת.

<נאיף הנו: הדיון הזה נמשך חצי שנה בגלל תקציב המדינה.

אוסאמה סעדי: האם חלק מתוך ה-10 יהיו במגזר?

<נאיף הנו: יהיו באזור של גוש שגב.

<נאיף הנו: זה התכנון שלי.

ישראל אייכלר: סכנין, עראבה?

אוסאמה סעדי: תשים בסכנין.

סופה לנדבר: העובדות מדברות בעד עצמן.

סופה לנדבר: תסביר לנו איך אתם מתכננים לקצר את שעות ההמתנה בכל לשכה ולשכה?

סופה לנדבר: כמה ימים אתם מקבלים קהל?

סופה לנדבר: האם כל השבוע, או שיש הפסקה באמצע?

<חיים אהרון יוספי: למעט יום רביעי שסגורים לפני הצהריים.

<נאיף הנו: אנחנו מקבלים בימי א',

<נאיף הנו: ב',ג' וה' מ-08:00 עד 12:00, ובימים ב' ו-ד' מ-16:30.

סופה לנדבר: יש יום שאתם לא מקבלים קהל.

<חיים אהרון יוספי: ברביעי בבוקר לא מקבלים.

אוסאמה סעדי: למה רק עד 12:00?

<נאיף הנו: כי אנשים צריכים לטפל בניירת.

סופה לנדבר: כשרת העלייה והקליטה אמרתי שלא יכול להיות שבמשרד יש דלת סגורה.

סופה לנדבר: אנחנו למען הציבור, אתם למען הציבור.

סופה לנדבר: אתם חייבים לשרת את הציבור.

סופה לנדבר: אני מאמינה, אדוני היושב-ראש, שאנחנו רוצים לשמוע על תכנית.

סופה לנדבר: קבענו עובדות.

סופה לנדבר: אנשים שהגיעו לוועדה סיפרו לנו דברים שלדעתי הם קשים ומשפילים את האזרח.

סופה לנדבר: לאזרח מגיע לקבל את השירות.

סופה לנדבר: אני רוצה, בתור חברת כנסת וחברה בוועדה, לשמוע תכנית איך ותוך כמה זמן תקצרו את התור הזה.

<נאיף הנו: אנחנו בדיונים עם האוצר.

<נאיף הנו: מונחת שם בקשה של 10 לשכות חדשות עם 150 משרות חדשות.

<נאיף הנו: זה אמור לקצר את התהליכים.

<שלומית אבינח: 150 תקנים?

<נאיף הנו: נכון.

ישראל אייכלר: התקציב לא יהיה לפני נובמבר.

ישראל אייכלר: מה שאתה מדבר לא יהיה לפני שנה הבאה, במידה והם יקבלו את הבקשה שלכם.

ישראל אייכלר: מה אתם עושים הקיץ הזה?

ישראל אייכלר: אפשר להאריך את הפעילות של הלשכות עד 20:00 בערב יומיים בשבוע?

<נאיף הנו: צריך כוח אדם.

ישראל אייכלר: סך הכל חודשיים.

<נאיף הנו: איפה כוח האדם?

<נאיף הנו: לכל קליטה צריך אישור של האוצר.

<נאיף הנו: הבעיה היא בעיה תקציבית, היא לא בעיה של לפתוח את זה לאזרח.

<נאיף הנו: אני אשמח שהוועדה תסייע לנו לקבל את כל התקנים שדרושים.

<נאיף הנו: אני מדבר על 150 תקנים.

אוסאמה סעדי: אנחנו מבינים שצריך תקצוב.

אוסאמה סעדי: בחודשים האלה של השיא אפשר להרחיב את שעות הקבלה כך שבמקום מ-8:00 עד 12:00 יהיה עד 13:00 או עד 14:00.

<נאיף הנו: יש חומר שצריך טיפול.

אוסאמה סעדי: שיעבדו אחרי זה, שיתייעלו.

<נאיף הנו: אני רוצה לקשור את זה למה שהאדון יעקב אמר.

<נאיף הנו: הוא הגיע ללשכה ומצא שלט שכתוב שהאנשים יעזבו את העמדות ב-18:00.

<נאיף הנו: הסיבה לכך הייתה כי האנשים היו מגיעים ב-19:30 וחצי ונשארים עד 20:00 ,21:00 ו-22:00 בלילה על מנת לעבוד.

<נאיף הנו: לא נורמאלי שפקיד מדינה, על מנת לקבל את כל הקהל - -

ישראל אייכלר: מ-07:30 בבוקר?

<נאיף הנו: מ-07:30 בבוקר עד 22:00 בלילה קיבלו קהל.

<נאיף הנו: הוועד בא לפני חודש.

אוסאמה סעדי: יש תקציב לשעות הנוספות?

אוסאמה סעדי: זה עולה פי כמה מאשר להעסיק עובדים חדשים, כי אתה משלם 150%.

<נאיף הנו: בסדר, אבל על מנת לקלוט תקן חדש אני צריך את האישור של האוצר והנציבות.

<נאיף הנו: בשעות נוספות אני חורג מהתקציב שלי.

<נאיף הנו: הפקידים באו ואמרו: די, אנחנו לא עומדים בעומס, אנחנו קורסים, אנחנו רוצים שכניסת הקהל תהיה עד 17:00 ושנטפל עד שעה 18:00.

<שלומית אבינח: השאלה אם כל העמדות צריכות להיות מאוישות.

<נאיף הנו: ברור שכל העמדות מאוישות.

<נאיף הנו: ברור שאם יש מישהו בחופשת מחלה או מישהו ביום חופש, אני לא יכול להגיד: עכשיו אני מביא אחר במקומו.

<נאיף הנו: זה לא משהו שהוא תחלופתי, שאני יכול להביא מהיום להיום.

ישראל אייכלר: אנשים אומרים שכמעט לא קורה נס כזה שכל העמדות מאוישות.

<יעקב לנדא: כשהייתי בשבוע שעבר כל העמדות היו מאוישות.

<שלומית אבינח: כשהייתי באשדוד 4 פקידות היו.

<חיים אהרון יוספי: עשיתי בדיקה.

<חיים אהרון יוספי: אני מודיע לך שבירושלים שלחתי אנשים עם מצלמות.

<חיים אהרון יוספי: מתוך 12 או 14 עמדות היו רק 7 או 8 מאוישות.

סופה לנדבר: כמה עמדות יש לך בסניף אשדוד?

<חיים אהרון יוספי: בירושלים אף פעם לא כל העמדות מאוישות.

<נאיף הנו: בחודש האחרון קלטתי 30 תקנים.

<נאיף הנו: גם האוצר אישר לנו לשלושת החודשים של הקיץ 50 סטודנטים.

<שלומית אבינח: אני מדברת על הסטודנטים.

<נאיף הנו: אנחנו מכניסים גם סטודנטים.

ישראל אייכלר: למה שהסטודנטים לא ישבו עד 20:00 בערב?

ישראל אייכלר: הם ישמחו לקבל את השעות האלו.

<נאיף הנו: אלו מערכות שלא כל אחד יכול להיכנס אליהן.

<נאיף הנו: לא כל סטודנט שנמצא יומיים במערכת יכול לעבור את הסינון הביטחוני בשביל להנפיק תיעוד.

<נאיף הנו: הם עושים את כל המעטפת, לכן לא רואים אותם שם.

<נאיף הנו: הם עושים את הדרכונים, עושים את הביול, את המכתבים, את המעטפות.

<חיים אהרון יוספי: הם לא עומדים מול האנשים.

ישראל אייכלר: הפקידים יוכלו לשבת בתחנות.

<שלומית אבינח: זה מייעל את השירות.

<נאיף הנו: אמרתי שהפקידים יושבים.

<נאיף הנו: יכול להיות שבאותה תחנה ספציפית יש 2 או 3 שלא נמצאים.

<נאיף הנו: זה לא שיש לנו פקידים שאנחנו שומרים בצד.

<יעקב לנדא: הדלתות נסגרות ב-17:00.

<יעקב לנדא: איך יכול להיות שבן אדם שנכנס ב-17:00 צריך לחכות עד 22:00 בלילה כדי לקבל שירות?

<נאיף הנו: התיעוד הביומטרי שילש את זמן - -

ישראל אייכלר: מי צריך את הביומטרי הזה?

ישראל אייכלר: האח הגדול צריך לדעת את כל הפרטים, אני יודע, אבל למה - -

<נאיף הנו: אזרח שנכנס לשם ואומר: אני רוצה לעשות תיעוד ביומטרי, הטיפול בו לוקח פי 3.

<נאיף הנו: אם זה היה 6 דקות, היום זה 18 דקות.

<שלומית אבינח: האם כשאין אנשים לביומטרי המנהל שנמצא בסניף או סגן המנהל - - ?

סופה לנדבר: אם משרד הפנים לא מוכן לביומטרי, למה נכנסו לזה?

סופה לנדבר: בזמן שנכנסים לאיזו שהיא פרוגרמה, לאיזו שהיא תכנית, צריך להיכנס מוכנים עם תקנים, עם עובדים.

<שלומית אבינח: באשדוד ראיתי 3 עובדים שישבו ומלא אנשים שחיכו.

<שלומית אבינח: האם יש הוראה של מנהל הסניף שברגע שיש מצב של לחץ, והיה ב-08:00 בבוקר לחץ, פשוט לנתב, להשאיר עובד אחד בביומטרי ולנייד את האחרים?

<שלומית אבינח: הם בטח יודעים לעשות את שתי הפעולות.

<נאיף הנו: אל"ף, אנחנו נחדד את ההנחיה שהם יעשו.

<נאיף הנו: אני מניח שהם עושים.

<נאיף הנו: כשמנהל סניף רואה שיש לו עומס כזה גדול ויש לו מצוקה, הוא לא ישאיר אנשים שלא יעשו כלום.

<נאיף הנו: אני מתפלא שאת אומרת ש-3 עמדות מתעסקות עם הביומטרי.

<נאיף הנו: בכל העמדות מותקן מכשור ביומטרי.

<נאיף הנו: הפקיד אמור לעשות גם וגם, לא שעכשיו אני מווסת.

<שלומית אבינח: תור לביומטרי, תור לרגיל.

<נאיף הנו: אני מתחייב לבדוק את הסוגיה הזאת, כי כל עמדה אמורה לתת גם וגם.

<שלומית אבינח: אני באתי כאזרחית, לא שאלתי שאלות.

<שלומית אבינח: זה מה שראיתי.

<נאיף הנו: אני מתחייב לבדוק.

<נאיף הנו: העמדה היא גם וגם.

ישראל אייכלר: אני הבנתי מהיועצת המשפטית שאין שום חוק או תקנה שיכולה להעדיף מישהו שרוצה ביומטרי על מישהו שלא רוצה ביומטרי.

<נאיף הנו: בשביל זה אמרתי שאני מתפלא.

<נאיף הנו: התור הוא תור אחד.

<חיים אהרון יוספי: אם יש לחץ, אולי אפשר להגיד לאנשים: אל תעשו ביומטרי, תלכו על רגיל.

<נאיף הנו: את זה בדיוק עשינו כשסגרנו את הלשכות ב-18:00.

<נאיף הנו: אמרנו להם לא לעשות, על מנת להוציא את האנשים בזמן, לא לעכב.

<נאיף הנו: טיפלנו גם שם.

<נאיף הנו: לגבי כוכבית 3450.

<נאיף הנו: יש לי נתונים מאוד מעניינים שקיבלתי בדרך לכאן ממרכז המידע על החודשים מאי ואפריל.

<נאיף הנו: במאי נענו 90 אלף שיחות, באפריל היו 80 אלף שיחות.

<נאיף הנו: זמן ההמתנה היה 3.3 דקות ו-2.66, שזה פחות מהממוצע, בחודש אפריל.

<נאיף הנו: דרך האינטרנט מוציאים הרבה שירותים החוצה.

<נאיף הנו: היו 10 או 11 אלף פניות ובקשות דרך מערכות המחשוב שלנו.

ישראל אייכלר: מתוך כמה?

ישראל אייכלר: כמה אחוז זה?

<נאיף הנו: אזרחים פנו.

<נאיף הנו: בכל חודש פנו 11 אלף אנשים בערך על מנת לקבל שירות.

<שלומית אבינח: השאלה אם קיבלו את השירות.

<נאיף הנו: קיבלו את השירות.

<נירית אלקלעי: אם אין תלונות אז כן.

ישראל אייכלר: יש אנשים שמתייאשים, הם לא מתלוננים.

ישראל אייכלר: על כל תלונה יש 10 אנשים שלא מתלוננים, שמיואשים מהשירות הציבורי.

<נירית אלקלעי: האנשים צריכים לקבל את מה שהם רוצים.

ישראל אייכלר: הם הולכים לסניף ומחכים בתור.

<נירית אלקלעי: 11 אלף פעולות נעשו.

ישראל אייכלר: אם סידרתם את כל הסיפור של הכניסות והיציאות, למה זה לא צריך להיות זמין באופן אוטומטי?

<יהודית דובינקי: זה נעשה בטלפון.

<יהודית דובינקי: אפשר להתקשר לכוכבית 3450.

<חיים אהרון יוספי: זה רק לישראלים.

<יהודית דובינקי: ביררנו עם ביקורת הגבולות.

<יהודית דובינקי: כל זר יכול להתקשר, להגיד את הדרכון ושולחים לו.

<יעקב לנדא: באינטרנט זה לא נתן לי לעבור לשלב הבא כיוון שאין לי תעודת זהות.

<חיים אהרון יוספי: תתקשרי ל-3450 ותבקשי.

ישראל אייכלר: האינטרנט לא מקבל מספר דרכון?

<יעקב לנדא: זה לא נותן לעבור לשלב הבא.

<יהודית דובינקי: אנחנו נבדוק את הטופס.

<נאיף הנו: מרכז המידע שאנחנו מפעילים כרגע עם מעל 150 עובדים נותן מענה טלפוני לציבור בשפות עברית, אנגלית, ערבית, רוסית.

<נאיף הנו: שדרגנו את זה.

<נאיף הנו: יש שם מענה.

<נאיף הנו: צריך להבין, ללשכות האוכלוסין נכנסים בין 15 ל-20 אלף אנשים ביום.

ישראל אייכלר: הסבב מוכפל ב-20 אלף.

<נאיף הנו: מעל ל-3 מיליון אנשים נכנסים בשנה ללשכות האוכלוסין של מינהל האוכלוסין.

ישראל אייכלר: זה רק מחזק את הצורך.

<נאיף הנו: אני לא מזלזל באף תלונה, אבל תאר לעצמך שרשות האוכלוסין מקבלת 3 מיליון אנשים.

ישראל אייכלר: כולם מחכים את השעות.

<נאיף הנו: אני לא מדבר על השעות, אני מדבר על השירות.

ישראל אייכלר: לא שמעתי תלונה על השירות עצמו.

<שלומית אבינח: הדרכון הגיע.

<נאיף הנו: אני אשמח שהוועדה תלחץ.

<נאיף הנו: אני מוכן להכפיל את כוח האדם שיש לי.

<נאיף הנו: יש לי בסביבות 500 אנשים.

<נאיף הנו: אם נקבל 1000, ברור שנוריד את זמן ההמתנה מ-180 דקות ל-90 דקות.

<שלומית אבינח: השאלה אם בתקופות הקיץ אתם לא יכולים להגדיל את השעות.

<נאיף הנו: הכתובת היא משרד האוצר.

<נאיף הנו: 3 החודשים של הקיץ זה שיא העומס.

<נאיף הנו: בחורף אין.

<נאיף הנו: בא משרד האוצר ואמר: בוא נטיל כרגע עוד מס, או נוריד בחורף ונעלה בקיץ.

ישראל אייכלר: את האגרה?

<נאיף הנו: השר שלנו הצהיר חד משמעית שהוא לא רוצה להעלות שום אגרה בנתב"ג ובשום מקום אחר.

<נאיף הנו: העומסים הם לא כל השנה, הם ב-3 החודשים הקריטיים שבהם כל מדינת ישראל יוצאת לחופשה.

סופה לנדבר: אתם מרגיזים אותי.

<נאיף הנו: למה?

סופה לנדבר: אני אסביר לך למה.

סופה לנדבר: אתה באת לקבוע לנו עובדות.

סופה לנדבר: אנחנו יודעים שהעובדות חמורות.

סופה לנדבר: הנה, תסתכל.

סופה לנדבר: אם בן אדם צריך לבלות חצי יום כדי לקבל איזה שהוא מסמך או איזה שהוא אישור ממשרד הפנים, זאת פשוט קטסטרופה.

סופה לנדבר: אתה באת לכאן לספר לנו סיפור שהכל חמור?

סופה לנדבר: הכל חמור.

סופה לנדבר: לא אנחנו כוועדה צריכים לדאוג לך לתוספת של משרות.

סופה לנדבר: אתם צריכים לדאוג לשירות סדיר.

סופה לנדבר: אתם צריכים לדאוג שהשירות יספק את הציבור הזה.

סופה לנדבר: זה ציבור שנמצא בתור שעות ארוכות.

סופה לנדבר: אני לא רוצה לשמוע עובדות, אני רוצה לשמוע מה אתה מתכוון לעשות.

סופה לנדבר: אתה חצי שנה בתפקיד.

סופה לנדבר: אני לא באה אליך בטענות.

סופה לנדבר: אני פשוט שואלת מה התכניות שלך לחצי השנה הקרובה.

סופה לנדבר: אתה יודע, יכול להיות שהייתי ממליצה שבסכנין או במקום אחר, איפה שהאזרחים חייבים לנסוע, במקום שהם ייסעו אתם תגיעו לשם.

אוסאמה סעדי: הנגשת השירות לאזרח.

סופה לנדבר: נכון.

סופה לנדבר: תעשו לשכה על גלגלים.

סופה לנדבר: זה אפשרי.

סופה לנדבר: אין שום דבר שהוא בלתי אפשרי, רק רצון.

סופה לנדבר: יש לכם שר חזק שנתמוך בו.

סופה לנדבר: אנחנו נתמוך בדרישות האלו בוועדות השונות.

סופה לנדבר: הייתי עכשיו בוועדת כספים.

סופה לנדבר: מישהו סיפר איך משפילים את האזרחים במדינת ישראל, איזו בירוקרטיה יש.

סופה לנדבר: סגן שר לשעבר אמר :

סופה לנדבר: מה פתאום, איפה שאני הייתי אין בירוקרטיה.

סופה לנדבר: אני לוקחת על עצמי, ואני מאמינה שגם אתה תיקח על עצמך, להילחם בקדנציה הזאת בבירוקרטיה.

סופה לנדבר: האזרחים צריכים לדעת שיש להם כתובת.

סופה לנדבר: אם הם פונים לפקיד, הפקיד חייב לתת שירות נכון.

סופה לנדבר: אני שאלתי אותך אם אמרו לך ללכת ולחזור.

סופה לנדבר: לפחות לא אמרו לך ללכת ולחזור, אלא נתנו לך בכתב את מה שאתה צריך להביא.

<יעקב לנדא: בביטוח לאומי.

סופה לנדבר: לעיתים קרובות לא נותנים לך, אומרים לך הפקידים: תלך, תביא.

סופה לנדבר: מה זה?

סופה לנדבר: אנחנו צריכים להילחם עבור שירות טוב.

סופה לנדבר: אני רוצה לשמוע ממך מה אתה מתכוון לעשות בחצי השנה הקרובה או ב-3 הקרובים כדי שנוכל לחזור לישיבה הזאת בידיעה שיש שיפור.

ישראל אייכלר: בישיבה הבאה אנחנו - -

<נאיף הנו: מתחילת השנה עד היום פתחנו 3 לשכות חדשות- מודיעין, בית שמש ונהריה.

<חיים אהרון יוספי: בבית שמש היה, רק שיפצתם אותו.

<נאיף הנו: פתחנו כפול.

<נאיף הנו: פתחנו במודיעין וגם בנהריה.

<נאיף הנו: הייתי בפגישה עם ראש העיר אלעד כדי לפתוח שם לשכה.

<נאיף הנו: היינו גם במגעים עם ראש עיריית ראש העין על מנת לפתוח לשכה וגם בקריות.

<נאיף הנו: אני אשמח להגיע לסכנין על-מנת לפתוח לשכה.

אוסאמה סעדי: אתה מבין, אדוני היושב-ראש, הוא היה באלעד, בביתר.

<נאיף הנו: הזמינו אותי.

אוסאמה סעדי: מחר יזמין אותך ראש עיריית נצרת, ראש עיריית סכנין.

אוסאמה סעדי: זאת הבעיה?

<נאיף הנו: אנחנו נגיע לשם.

<נאיף הנו: התחייבתי שתהיה שם לשכה.

ישראל אייכלר: חבר הכנסת סעדי, האם העיריות במקומות האלה, כמו שיש בביתר ובנהריה, יהיו מוכנות לפתוח דלפק?

ישראל אייכלר: אולי זה הפתרון.

ישראל אייכלר: מי אומר שצריכה להיות לשכה נפרדת?

ישראל אייכלר: תיכנסו לעירייה, תתנו שלוחה.

אוסאמה סעדי: נכון.

<נאיף הנו: יש לך בסעיף 2, בנוסף ל-33 לשכות, 212 תחנות רישום.

<נאיף הנו: אני מניח שחלקן גם בכפרים הערביים.

<נאיף הנו: יש בירכא.

<נאיף הנו: אנחנו נפתח.

<נאיף הנו: יש תחנות רישום.

<נאיף הנו: אנחנו בימים אלה הולכים לקלוט עוד 30 אנשים כתוספת.

ישראל אייכלר: לחודשי הקיץ?

<נאיף הנו: לחודשי הקיץ.

<נאיף הנו: בימים אלה אנחנו קולטים 50 סטודנטים.

<נאיף הנו: אני מקווה שהאוצר יאשר לנו, אולי בחריג.

ישראל אייכלר: כשאתה אומר "האוצר" אתה מייאש אותנו.

<נאיף הנו: יכול להיות שהשר לוחץ לפתוח את ה-10 לשכות ולהוסיף את ה-150 תקנים, שזה דבר שישנה את כל כללי המשחק.

<נירית אלקלעי: רציתי להשלים את מה שנאיף אמר.

<נירית אלקלעי: אני רוצה להתחבר אליו לכמות המאוד גדולה של הפונים שמגיעה מידי יום.

<נירית אלקלעי: אנחנו, יהודית ואני, מקבלות את הצד השני של כל האזרחים והאזרחיות שלא היו מרוצים מהשירות.

<נירית אלקלעי: אני יודעת שלא כולם פונים, מתלוננים ומתייאשים, אבל אני יכולה להניח שבסופו של דבר כל אחד מקבל את השירות שהוא היה צריך, בין אם להמתין 3 וחצי שעות בתור ובין אם על ידי פנייה שהוא שולח.

<נירית אלקלעי: אנחנו תמונת הראי של כל האזרחים הלא מרוצים בעליל שיצאו מהלשכות ומשאר היחידות שלנו.

<נירית אלקלעי: יהודית יכולה לתת פה נתון על כמה תלונות אנחנו מקבלים בשנה.

<נירית אלקלעי: משהו כמו 2% שולחים תלונות.

ישראל אייכלר: השאר מיואשים.

<יהודית דובינקי: נאיף אמר 20 אלף אזרחים ביום בלשכות מינהל האוכלוסין בלבד.

<יהודית דובינקי: אנחנו נותנים היתרים, אנחנו נותנים מעברי גבול.

<נירית אלקלעי: יש עוד יחידות חוץ מהלשכות.

<יהודית דובינקי: הייתי יותר ממכפילה את מקבלי השירות בכל רשות האוכלוסין, ואז גוזרת משם את פניות הציבור.

<יהודית דובינקי: רק 400 פניות בשנה הגיעו למבקר המדינה.

ישראל אייכלר: רק 400 פניות קיבלתם?

<יהודית דובינקי: מבקר המדינה.

ישראל אייכלר: למבקר המדינה אלו תלונות על מה שלא בסדר, אבל פניות - -

<יהודית דובינקי: לא פניות של הדוח, פניות של הציבור, כמו של יעקב.

ישראל אייכלר: כמה אתם מקבלים בשנה?

<נירית אלקלעי: 400 ממבקר המדינה.

<יהודית דובינקי: אני מקבלת כ-5000.

ישראל אייכלר: 5000 נשמע יותר - -

<יהודית דובינקי: 20 אלף אנשים ביום רק ברשות האוכלוסין.

ישראל אייכלר: 5000 בשנה?

סופה לנדבר: כמה אנשים כותבים תודה על שירות טוב?

<נאיף הנו: הרבה.

<יהודית דובינקי: הרבה פחות, אבל אני יכולה להגיד שבלי להכיר את אותה גברת באופן אישי - -

ישראל אייכלר: למה המכונה לא עובדת?

<נאיף הנו: זאת תקלה טכנית.

ישראל אייכלר: זאת לא הפעם הראשונה שהמכונה בשלומציון בשביל הדברים הכי פשוטים לא עובדת.

<חיים אהרון יוספי: הבעיה שהרבה אנשים גם לא מתלוננים, כי הם יודעים - -

ישראל אייכלר: אין עם מי לדבר.

ישראל אייכלר: עומדים שם מאבטחים שאומרים שה לא עובדת הרבה זמן.

<נאיף הנו: אדוני היושב-ראש, בכל לשכה יש בחודשי הקיץ איש מחשוב שמטפל בתקלות.

ישראל אייכלר: מישהו סיפר לי שכשהוא ביקש תעודת לידה הוא קיבל תעודת פטירה של אבא שלו.

<נירית אלקלעי: אתם מדברים על נובמבר, במקרה הטוב, לגבי תגבור כוח האדם כאן.

<נירית אלקלעי: נעשו המון פעולות בחודשים האחרונים על מנת להוציא פעולות – אני מדברת על רשות האוכלוסין - שעד עכשיו אנשים חיכו בתור.

ישראל אייכלר: לאן להוציא?

<נירית אלקלעי: להוציא אותן כשירות לקוחות באמצעות האינטרנט.

<נירית אלקלעי: אדוני דיבר על תעודת לידה.

<נירית אלקלעי: לא צריך להגיע בשביל זה לסניפון של ביתר עילית, אלא פשוט - -

<שלומית אבינח: הסניפון משרת רק את התושב?

<שלומית אבינח: הוא צריך להציג תעודת זהות?

<נירית אלקלעי: לא צריך בכלל להגיע לסניפון.

<נירית אלקלעי: כל סניף של כל רשות מקומית אמור לשרת את התושבים של אותו מקום.

<נירית אלקלעי: אמרנו שלא צריך שאנשים יצאו מהבית, אפשר לשלוח בדואר.

<נירית אלקלעי: לעניין תינוק שנולד, שולחים את הספח של טופס הלידה של בית החולים.

<חיים אהרון יוספי: רק ישראלי.

<נירית אלקלעי: לידות בישראל.

<חיים אהרון יוספי: אני מדבר על לידות של אנשים עם אשרות.

ישראל אייכלר: קודם שייתנו שירות לאזרחים הישראלים, אחרי זה נדבר על תושבי חוץ.

<נירית אלקלעי: לגבי הנושא של בחורי ישיבה.

<נירית אלקלעי: כדי לצמצם את העומס בלשכות נקבע שהשירות הזה יצא מהלשכות עצמן, כאשר נציג מוסכם של כל ישיבה שקיבל מינוי מאת הישיבה יגיע במרוכז עם כל הדרכונים של אותם בחורי ישיבה לירושלים.

<נירית אלקלעי: זה שירות שאמור לקחת מספר ימים.

<נירית אלקלעי: אחרי 3,4 ימים הוא מקבל את הדרכונים עם האשרה בפנים.

<נירית אלקלעי: זה שירות שהולך להקל.

<חיים אהרון יוספי: במסילת ישרים?

<נירית אלקלעי: במסילת ישרים.

<שלומית אבינח: פרסמתם את זה?

<יהודית דובינקי: זה פורסם באתר.

<יעקב לנדא: מנהלי הישיבות יודעים מזה?

ישראל אייכלר: כן.

ישראל אייכלר: זה מיוני?

<חיים אהרון יוספי: מה הדד ליין אם אדם פרטי רוצה?

<נירית אלקלעי: הכמות הגדולה היא בחורי הישיבות.

<נירית אלקלעי: זה ירד מהלשכות.

<נירית אלקלעי: אנשים לא יצטרכו להמתין, לא יצטרכו - -

ישראל אייכלר: יהיה פחות עומס.

<שלומית אבינח: זה רק ישיבות?

<נירית אלקלעי: אותו שירות ניתן גם לעוד קבוצות.

<שלומית אבינח: איפה זה מפורסם?

<נירית אלקלעי: יש את זה באתר עצמו.

ישראל אייכלר: קיימנו ישיבה ראשונה מתוך שתי ישיבות לפחות, כי אנחנו רוצים להשלים עוד כמה נושאים בישיבה הבאה.

ישראל אייכלר: יש עוד חברים בוועדה לפניות הציבור שביקשו להשתתף וביקשו עוד ישיבה.

ישראל אייכלר: גם מצד משרד הפנים רצו לבוא.

ישראל אייכלר: לפני שהשר מגיע יגיעו המנהלים.

ישראל אייכלר: אנחנו מבקשים הוזלת מחיר הדרכון בנתב"ג.

ישראל אייכלר: אנחנו נפנה לשר סילבן שלום.

ישראל אייכלר: אנחנו מבינים שזה צריך להיות מחיר כפול מהרגיל, אבל לא יותר מכפול.

ישראל אייכלר: אנחנו נקיים ישיבת מעקב עם מענה למגזר הערבי בקשר לפתיחת לשכות בעיריות.

ישראל אייכלר: כתבתי בסכנין ובנצרת, אבל אני חושב שבכל העיריות שיש בהן מספר מסוים של תושבים.

אוסאמה סעדי: סניפונים.

ישראל אייכלר: סניפונים זה נקרא?

<נאיף הנו: תחנות רישום.

אוסאמה סעדי: בסכנין, טייבה ואום אל פחם.

ישראל אייכלר: כתבתי בכל הערים.

ישראל אייכלר: צריך לתאם עם העיריות.

ישראל אייכלר: אנחנו נפנה לשר בעניין שיפור התנאים בהמתנה במזרח ירושלים.

ישראל אייכלר: אנחנו מבקשים שיהיה חידוד נהלים לכל מנהלי הסניפים בלשכות כך שיניידו את העובדים כדי שהעמדות תהיינה תמיד מאוישות.

ישראל אייכלר: אני רוצה שלא תהיה אפליה בין דרכון ביומטרי לבין דרכון רגיל, ואם קיים דבר כזה, לבטל אותו מיד.

ישראל אייכלר: צריך להוסיף שעות קבלה בחודשי הקיץ עד אחרי החגים עד השעה 20:00 בערב, והנגשת השירות לאזרחים על ידי רכב - -

סופה לנדבר: לשכה על גלגלים.

ישראל אייכלר: כמו שהיה פעם דואר נע.

<יעקב לנדא: לביטוח הלאומי יש את זה.

ישראל אייכלר: לביטוח הלאומי יש את זה?

ישראל אייכלר: ראיתי ספריות עירוניות ניידות.

ישראל אייכלר: יכולה להיות תחנה ניידת בימי לחץ.

ישראל אייכלר: יכול להיות שנקיים סיור בלשכות.

ישראל אייכלר: אנחנו מבקשים לפרסם את העובדה שקבוצות יכולות לבוא באופן מרוכז.

סופה לנדבר: בתור שרה לעלייה וקליטה לחצתי והגענו לזה שאחרי כמה דקות מהנחיתה העולים מקבלים תעודת עולה ותעודת זהות.

סופה לנדבר: זה אף פעם לא היה במדינת ישראל.

סופה לנדבר: אם רוצים אין זו אגדה.

סופה לנדבר: אם אתם רוצים נסייע ותצליחו להגיע.

סופה לנדבר: תודה לך.

אוסאמה סעדי: אולי אחת ההמלצות צריכה להיות שנקדם תחנת רישום אחת לפחות בסכנין.

אוסאמה סעדי: זה יחסוך את כל הזמן בעכו, את כל הלחץ בעכו.

ישראל אייכלר: תהיו בתיאום עם - -

אוסאמה סעדי: אני אתאם פגישה עם ראש העיר סכנין.

ישראל אייכלר: תודה רבה, הישיבה נעולה.